ממשלת ויילס

ממשלת ויילס (בוולשית: Llywodraeth Cymru) היא הרשות המבצעת בויילס.

חברי הממשלה ממונים על ידי השר הראשון של ויילס, אך באופן רשמי מאושרים על ידי חברי הפרלמנט הוולשי (Senedd). הממשלה מורכבת לרוב בסביבות 10-15 חברי ממשלה (כולל השר הראשון והיועץ המשפטי לממשלה), הנקראים גם "שרים", וכל אחד מהם עומד בראש משרד ממשלתי. השר הראשון בעצמו נבחר על ידי הפרלמנט ומקבל את המינוי באופן טקסי מידי המונרך הבריטי, לרוב הוא עומד בראש המפלגה בעלת מספר הקולות - וכן המושבים - הרב ביותר בפרלמנט. מאז הקמת הפרלמנט ונכון ל-2024, כל השרים הראשונים (וכן הממשלות שהרכיבו) היו ממפלגת הלייבור הוולשית.

 הרכב הממשלה 
 ממשלת אלינד מורגן 
הרכב הקואליציה נבחר על ידי השרה הראשונה אלינד מורגן לאחר שזו נבחרה לתפקיד ב-6 באוגוסט 2024. ממשלת אלינד מורגן החליפה את ממשלתו של וון גטינג שהתקיימה לתקופת כהונה קצרה במיוחד של כארבע וחצי חודשים.

 תפקיד שם מחוז בחירה מפלגה השרה הראשונה של ויילס אלינד מורגן מרכז ומערב ויילס לייבור סגן השרה הראשונה של ויילס ושר האקלים והסביבה היו אירנקה-דייוויס אוגמור לייבור שרת האוצר והחוקה רבקה אוונס גובר לייבור שרת התכנון האירוני, השלטון המקומי והדיור ג'יין בריאנט מערב ניופורט לייבור שר הבריאות והתמיכה הסוציאלית מארק דרייקפורד מערב קארדיף לייבור שר הכלכלה, התחבורה וצפון ויילס קן סקייטס דרום קלוויד לייבור שרת התרבות והצדק החברתימצליפה ראשית ומנהיגת הבית ג'יין הט עמק גלמורגן לייבור שרת החינוך לין נייגל טורוון לייבור שרת הבריאות הנפשית והשנים המוקדמות שרה מרפי ברידג'אנד לייבור שרת התמיכה הסוציאלית דון בודן מרת'ר טידוויל ורימני לייבור השר לשיתוף פעולה חברתי ג'ק סרג'נט אלין ודיסייד לייבור קונסול הכללי (יועץ משפטי לממשלה) אליזבת' גונס ללא שיוך

משכני הממשלה
250px|ממוזער|משכן הממשלה במבני הכתר, פארק קאטייס, קארדיף.
משכן הממשלה המרכזי נמצא בקריה שלטונית הכוללת שני מבנים בפארק קאטייס בקארדיף, קרייה המכונה "מבני הכתר" (Crown Buildings) או "מבני פארק קאטייס" (Cathays Park Buildings).

בנוסף למשכן הממשלה, משכן השר הראשון נמצא בבית הוול () שצמוד לבניין הפרלמנט, שניהם ממוקמים במפרץ קארדיף. מלבד המבנים המרכזיים, הממשלה כוללת מספר סניפים אזוריים ומרכזים מנהליים סביב ויילס, בנוסף למבנה המשמש את הממשלה בסמוך לפרלמנט הבריטי בוסטמינסטר (לשעבר משרד ויילס) ועוד 21 משרדים ב-11 מדינות שונות, בהן גרמניה, בלגיה, קנדה, סין, צרפת, אירלנד, הודו, יפן, קטר, איחוד האמירויות וארצות הברית.

תקציב הממשלה
בהתאם לחוק ממשלת ויילס של 2006, תקציב הממשלה מתחלק ל-80% המגיע מתקציב הפרלמנט הבריטי ו-20% נוספים מגיעים ממיסים שונים שבסמכות הממשלה הוולשית לאסוף בוויילס. בין היתר מיסים אלו כוללים מיסוי פינוי פסולת ומס רכישת קרקעות, חלק ממס ההכנסה שמשלמים תושבי ויילס מגיע ישירות לתקציב הממשלה, אך מס זה נמצא באחריות רשות המיסוי הכלל-ארצית (HMRC) והיא אמונה על העברת הכספים לממשלת ויילס.

תקציב הממשלה השנתי נקבע לשנת המס העוקבת סביב הסתיו של כל שנה; הפרלמנט הוולשי מבקר את הפעילות התקציבית ואת הוצאות הממשלה. נכון לשנת המס 2024/2025 תקציב הממשלה הוולשית עמד על 23 מיליארד ליש"ט.

ממשלות העבר
 ממשלה תמונה השר הראשון תקופת כהונה מפלגה התחלה סיום ממשלת גטינג 200px|מרכז וון גטינג 21 במרץ 2024 5 באוגוסט 2024 לייבור ממשלת דרייקפורד השנייה 200px|מרכז מארק דרייקפורד 13 במאי 2021 20 במרץ 2024 לייבור ממשלת דרייקפורד הראשונה 200px|מרכז מארק דרייקפורד 13 בדצמבר 2018 13 במאי 2021 לייבור ממשלת ג'ונס השלישית 200px|מרכז קרווין ג'ונס 19 במאי 2016 12 בדצמבר 2018 לייבור ממשלת ג'ונס השנייה 200px|מרכז קרווין ג'ונס 11 במאי 2011 16 במאי 2016 לייבור ממשלת ג'ונס הראשונה 200px|מרכז קרווין ג'ונס 10 בדצמבר 2009 11 במאי 2011 לייבור ממשלת מורגן הרביעית 200px|מרכז רודרי מורגן 19 ביולי 2007 10 בדצמבר 2009 לייבור ממשלת מורגן השלישית 200px|מרכז רודרי מורגן 26 במאי 2007 19 ביולי 2007 לייבור ממשלת מורגן השנייה 200px|מרכז רודרי מורגן 1 במאי 2003 26 במאי 2007 לייבור ממשלת מורגן הראשונה רודרי מורגן 16 באוקטובר 2000 1 במאי 2003 לייבור ממשלה זמנית (מורגן) רודרי מורגן 9 בפברואר 2000 16 באוקטובר 2000 לייבור

 קישורים חיצוניים 



הערות שוליים

קטגוריה:ויילס: פוליטיקה
קטגוריה:ויילס: ממשל
ויילס